PATVIRTINTA

Šilutės lopšelio-darželio ,,Gintarėlis“

direktoriaus 2021 m. sausio 29 d.

įsakymu Nr. V1-10

**ŠILUTĖS LOPŠELIO-DARŽELIO „GINTARĖLIS“**

**MOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ NUSTATYMO IR MOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už vaikų išlaikymą Šilutės lopšelyje-darželyje ,,Gintarėlis“, įgyvendinančiose ikimokyklinio ir priešmokyklinio ugdymo programas, nustatymo tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo bei ugdymo paslaugų mokesčių nustatymo, lengvatų taikymo ir pateikiamų dokumentų lengvatoms taikyti priėmimo lopšelyje-darželyje tvarką.

2. Aprašas yra parengtas vadovaujantis galiojančiais teisės aktais.

3. Mokestis už vaikų, ugdomų pagal ikimokyklinio ir priešmokyklinio ugdymo programas, išlaikymą (toliau – mokestis) susideda iš mokesčio už maitinimą ir ugdymo aplinkos išlaikymą:

3.1. mokestis už maitinimą – išlaidos maisto produktams (įskaitant pridėtinės vertės mokestį), apmokamos tėvų (globėjų), kurių vaikai ugdomi pagal ikimokyklinio ir priešmokyklinio ugdymo programas.

3.2. mokestį nemokamam maitinimui skirtiems produktams įsigyti vienai dienai vienam vaikui (įskaitant prekių pirkimo pridėtinės vertės mokestį) skiriamų lėšų dydžius lopšelyje-darželyje nustato ir apmoka Šilutės rajono savivaldybė.

3.3. mokestis ugdymo aplinkos išlaikymui skiriamas ugdymo priemonėms įsigyti ir materialinės bazės gerinimui.

**II SKYRIUS**

**MOKESČIO UŽ MAITINIMĄ IR UGDYMO PASLAUGAS NUSTATYMAS**

4. Tėvai (globėjai) mokestį už vaikų maitinimą moka tik už lankytas dienas:

4.1. ikimokyklinio ugdymo grupėse (lopšelio) – 2,85 Eur ( pusryčiai – 0,82 Eur, pietūs – 1,25 Eur, vakarienė – 0,78 Eur);

4.2. ikimokyklinio ugdymo grupėse (darželio) – 3,10 Eur (pusryčiai – 0,88 Eur, pietūs – 1,40 Eur, vakarienė – 0,82 Eur);

4.3. priešmokyklinio ugdymo grupėse:

4.3.1. pusryčiai – 0,88 Eur;

4.3.2. vakarienė – 0,82 Eur);

4.3.3. pietūs nemokami (2,25 Eur sumoje).

5. Priešmokyklinio ugdymo grupių vaikams nemokami pietūs skiriami pagal ugdytinių tėvų pateiktą prašymą-paraišką, nevertinant gaunamų pajamų. Tėvai moka už vakarienę arba už pusryčius ir vakarienę. Nemokamo priešmokyklinio ugdymo vaikų pietų patiekalai atitinka darželio grupių vaikų patiekalų racioną. Trūkstant iki nustatytos 2,25 Eur sumos, papildomai duodama vaisių, sūrio dešrelių, jogurtų ir kt..

6. Priešmokyklinio ugdymo grupių vaikams nemokami pietūs gali būti atiduodami maisto daviniais:

6.1. maisto daviniai išduodami tik karantino, ekstremalios situacijos, ekstremalaus įvykio ar įvykio laikotarpiu ir kai vaikui skirtas mokymas namuose;

6.2. ugdytiniui, kuriam paskirti nemokami pietūs tėvų (globėjų/rūpintojų) raštišku prašymu, lopšelio-darželio direktoriaus įsakymu, gali būti atiduodami į namus, kai ugdytinio nėra dėl pateisinamų priežasčių (mokosi namuose, serga), išskyrus atvejus, kai mokinys gydosi stacionariose sveikatos priežiūros ar reabilitacijos įstaigose;

6.3. visais kitais atvejais nemokamas maitinimas turi būti organizuojamas lopšelyje-darželyje ir maisto daviniai negali būti išduodami.

7. Tėvai (įtėviai, globėjai) turi teisę pasirinkti maitinimų skaičių pagal tai, kiek valandų per dieną vaikas praleidžia ugdymo įstaigoje, arba atsisakyti maitinimo paslaugų. Tiems, kurie pageidauja maitintis, taikoma atitinkamo amžiaus vaikams nustatyta maitinimo išlaidų norma.

8. Už ikimokyklinio ugdymo įstaigos lankymą taikomas Savivaldybės tarybos nustatyto dydžio ugdymo aplinkos išlaikymo mokestis. Jei vaiko veiklos trukmė darželyje neilgesnė nei 4 valandos, taikomas 50% nustatyto dydžio mokestis ugdymo aplinkos išlaikymui.

9. Už ikimokyklinio ugdymo įstaigos lankymą vasaros laikotarpiu ikimokyklinio amžiaus vaikams (liepos, rugpjūčio mėnesiais), o priešmokyklinio amžiaus vaikams (birželio, liepos, rugpjūčio mėn.), taikomas papildomas Savivaldybės tarybos nustatyto dydžio mokestis. Mokestis mokamas už tėvų prašyme nurodytą laikotarpį.

10. Nustatytas dienos mokestis:

10.1. ugdymo aplinkos išlaikymui, ikimokyklinio amžiaus vaikams (išskyrus liepos ir rugpjūčio mėnesius), priešmokyklinio amžiaus vaikams (išskyrus birželio, liepos ir rugpjūčio mėnesius), nepriklausomai nuo lankytų dienų skaičiaus – 0,50 Eur.

10.2. vasaros laikotarpiu (ikimokyklinio amžiaus vaikams nuo liepos 1 d. iki rugpjūčio 31 d., priešmokyklinio amžiaus vaikams nuo birželio 1 d. iki rugpjūčio 31 d.) už įstaigos lankymą – 2 Eur.

10.3. lėšos, skirtos ugdymo aplinkos išlaikymui, naudojamos:

10.3.1. ugdymo lavinimo priemonėms: grupių ir lauko žaislams, įrenginiams, baldams, vaikų saugos priemonėms (liemenės, atšvaitai);

10.3.2. kanceliarinėms prekėms: spalvotam ir spausdinimo popieriui, rašikliams, ir kitoms priemonėms;

10.3.3. higienos priemonėms: indų plovikliams, skalbimo priemonėms, valymo, šveitimo priemonėms, pašluostėms, dezinfekcinėms priemonėms, muilui, tualetiniam popieriui, vienkartiniams rankšluosčiams ir kitoms higienos priemonėms;

10.3.4. ūkinėms prekėms: minkšto ir trumpalaikio turto, sulūžusių, sugedusių priemonių remontui, smėlio įsigijimui, santechnikos prekėms, indams, grindų šepečiams ir kitoms ūkinėms prekėms;

10.3.5. perkant priemones, organizuojami viešieji pirkimai ir aptariama su Įstaigos taryba;

10.3.6. Savivaldybės tarybos sprendimu, esant reikalui, iš įstaigos pajamų už teikiamas paslaugas (spec. lėšų) per vasaros laikotarpį surinktų lėšų, ugdymo aplinkos išlaikymui, sąmatoje perkelti į Darbo užmokesčio straipsnį.

**III SKYRIUS**

**MOKESČIO LENGVATŲ TAIKYMAS IR JAS PATVIRTINANČIŲ DOKUMENTŲ PATEIKIMAS**

11. Mokestis už vaiko maitinimą ir ugdymo aplinkos išlaikymą neskaičiuojamas jeigu:

11.1. Savivaldybės administracijos direktoriaus įsakymu yra paskirtas privalomas ikimokyklinis ugdymas.

11.2. Abu tėvai yra kurčnebyliai, o vaikas neturi šios negalios ir pajamos vienam šeimos nariui per mėnesį yra mažesnės kaip 2,5 valstybės remiamos pajamos (VRP).

11.3. Vaikas nelanko Švietimo įstaigos dėl epidemijos, karantino, stichinės nelaimės.

11.4. Priešmokyklinio amžiaus vaikams numatytų atostogų metu, kai vaikas nelanko įstaigos.

12. Mokestis už vaiko maitinimą ikimokyklinio ir priešmokyklinio ugdymo grupėse neskaičiuojamas, jeigu vaikas maitinimo paslauga nesinaudoja dėl sveikatos sutrikimų (reikalingas pritaikytas maitinimas, pateikus gydytojo pažymą).

13. Mokestis už vaiko maitinimą ir ugdymo aplinkos išlaikymą tėvų prašymu mažinamas 50 procentų nustatytos normos, jeigu:

13.1.Vaikas (vaikai) turi tik vieną iš tėvų:

13.1.1. vienas iš tėvų miręs (pateikiama mirties liudijimo kopija, prašymas dėl mokesčio sumažinimo 50%, gyvenamosios vietos deklaracijos kopija, vaiko gimimo liudijimo kopija);

13.1.2. kitas pripažintas nežinia kur esančiu (pateikiama teismo sprendimo kopija, prašymas dėl mokesčio sumažinimo 50%, gyvenamosios vietos deklaracijos kopija, vaiko gimimo liudijimo kopija);

13.1.3. kitam apribota tėvų valdžia (pateikiama teismo sprendimo kopija, prašymas dėl mokesčio sumažinimo 50%, gyvenamosios vietos deklaracijos kopija, vaiko gimimo liudijimo kopija);

13.1.4. kitas atlieka bausmę įkalinimo įstaigoje (pateikiama pažyma iš įkalinimo įstaigos, prašymas dėl mokesčio sumažinimo 50%, gyvenamosios vietos deklaracijos kopija, vaiko gimimo liudijimo kopija);

13.1.5. vaiką augina vieniša (gimus vaikui nenustatyta tėvystė ir gimimo liudijime nėra įrašo apie tėvą, prašymas dėl mokesčio sumažinimo 50%, gyvenamosios vietos deklaracijos kopija, vaiko gimimo liudijimo kopija) motina;

13.1.6. vaiką augina viena išsituokusi motina arba tėvas ir laikinai negauna vaiko išlaikymo lėšų (pateikiamas ištuokos liudijimas arba patvirtinta jo kopija ir pažyma iš antstolių kontoros už 3 praėjusius mėnesius, prašymas dėl mokesčio sumažinimo 50%, gyvenamosios vietos deklaracijos kopija, vaiko gimimo liudijimo kopija).

13.2. Šeima augina tris ir daugiau vaikų (pateikus prašymą dėl mokesčio sumažinimo 50%, pateikti šeimos sudėtį patvirtinantį dokumentą, pažymą iš mokymo įstaigos, jei vaikas (vaikai) mokosi mokyklų dieniniuose skyriuose ne ilgiau kaip iki 24 m. amžiaus 2 kartus metuose (vasario ir rugsėjo mėnesiais), vaikų gimimo liudijimų kopijas). Jeigu iš šios šeimos ne vienas vaikas lanko ikimokyklinę įstaigą, o keli, tai mokestis mažinamas 50 procentų visiems vaikams.

13.3. Vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje (pateikus prašymą dėl mokesčio sumažinimo 50%, pateikti šeimos sudėtį patvirtinantį dokumentą, pateikti pažymas apie mokslo tęsimą vasario ir rugsėjo mėnesiais, vaiko gimimo liudijimo kopiją).

13.4. Jeigu du vaikai iš vienos šeimos lanko ikimokyklinę įstaigą, vienam iš jų mokestis mažinamas 50 procentų (prašymas dėl mokesčio sumažinimo 50%, gyvenamosios vietos deklaracijos kopija, vaikų gimimo liudijimo kopijos).

14. Dokumentai, patvirtinantys lengvatos taikymą, pateikiami lopšelio-darželio direktoriui kasmet iki rugsėjo 20 d., priimant vaiką į įstaigą arba bet kuriuo metu, atsiradus teisei į lengvatą. Lengvata taikoma nuo kitos dienos po dokumento pateikimo arba naikinama netekus teisės į ją.

15. Lengvatos taikymas įforminamas lopšelio-darželio direktoriaus įsakymu.

16. Tėvams (įtėviams, globėjams) laiku nepateikus lengvatas pateisinančių dokumentų, mokestis skaičiuojamas bendra tvarka.

17. Tėvai (įtėviai, globėjai) atsako už pateikiamų dokumentų teisingumą. Neteisėtai gavus lengvatą už vaiko išlaikymą ikimokyklinio ugdymo įstaigoje, piniginės lėšos išieškomos įstatymų nustatyta tvarka.

18. Už tėvų (globėjų) informavimą apie teikiamas lengvatas atsakingos grupių ikimokyklinio ir priešmokyklinio ugdymo mokytojos.

**IV SKYRIUS**

**BAIGIAMOSIOS NUOSTATOS**

19. Mokestis už vaiko išlaikymą švietimo įstaigose, įgyvendinančiose ikimokyklinio ir priešmokyklinio ugdymo programas, turi būti sumokamas už praėjusį mėnesį iki kito mėnesio 15 dienos.

20. Grupių ikimokyklinio ir priešmokyklinio ugdymo mokytojos sudaro kasdieninio vaikų lankymo apskaitos žiniaraščius ir teikia lopšelio-darželio direktoriui sutikrinimui.

21. Grupių ikimokyklinio ir priešmokyklinio ugdymo mokytojos atsako už teisingą vaikų lankymo žymėjimą apskaitos žiniaraščiuose.

22. Lopšelio-darželio buhalterijoje saugomi vaikų lankomumo apskaitos žiniaraščiai, tėvų mokesčio už vaikų išlaikymą apskaitos žiniaraščiai.

23. Tėvų prašymai ir pateisinamieji dokumentai dėl tėvų mokesčio lengvatų saugomi lopšelio-darželio raštinėje.

24. Vyriausias buhalteris, skaičiuodamas mokestį už vaikų išlaikymą lopšelyje-darželyje, vadovaujasi šiuo aprašu ir lopšelio-darželio vadovo įsakymais ugdytinių klausimais, kuriuose nurodyti vaikų vardai, pavardės, grupės, lengvatos dydis ir priežastis.

25. Už mokesčių surinkimą laiku atsakingas lopšelio-darželio direktorius ar jo įgaliotas asmuo. Jei mokestis už vaiko išlaikymą nesumokamas du mėnesius, sprendžiamas klausimas dėl įstaigos reikalingumo.

26. Mokesčio už vaiko išlaikymą lopšelyje-darželyje skolos iš tėvų (kitų teisėtų vaiko atstovų) išieškomos Lietuvos Respublikos teisės aktų nustatyta tvarka.

27. Įstaigos vadovas teikia tvarkos aprašą svarstyti darželio tarybai.

28. Įstaigos vadovas inicijuoja tėvų supažindinimą su šiuo aprašu tėvų susirinkimų metu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA: Įstaigos tarybos posėdžio 2021 m. sausio 29 d. protokoliniu nutarimu Nr. V2-1.